Nedre Fiskumfoss kraftverk

Nedre Fiskumfoss kraftverk er et vannkraftverk i Namsen i Grong kommune i Trøndelag. 

Kraftverket utnytter fallet i Fiskesfossen og er et rent elvekraftverk. I flom har Namsen en vannføring på opptil 2000 m3/s på stedet. En laksetrapp anlagt i 1975 ved kraftverket lar laksen passere fossen. Det er drevet en tunnel som leder laks på vei ned elven forbi kraftstasjonen.

Tunnsjøen, Limingen og Namsvatnet brukes som magasiner for kraftverkene i Namsen.

Første kraftverk 1946–2023
Anleggsarbeidet ble innledet i 1941 og produksjonen startet opp i 1946 med en turbin. I 1950 ble ytterligere en turbin installert og kraftverket fikk sin siste turbin i 1957. Den samlede produksjonen var da oppe i 264 GWh.Byggeindustrien, nr 22, juni 2022, s. 18.

Maskinhallen ligger i fjell. Bygningene over hallen er for inntaksluker, transformatorer, høyspentanlegg og verksted.

Det er installert tre francisturbiner med ytelse på 14,5 MW hver. Total installert effekt var 41,5 MW, midlere årsproduksjon var 272 GWh. Slukeevne var 140 m³/s.

Etter 75 års drift var anlegget preget av slitasje og trengte en større oppgradering. Det ble besluttet å bygge et helt nytt kraftverk. Det gamle ble nedstengt i slutten av 2023 da det nye ble satt i drift.

Nytt kraftverk i 2023
Det er bygget inne i fjellet omkring 40 meter rett under europavei 6. Fjellhallen med kraftstasjonen har et volum på 40.000 m3. Det er bygget nye tunneler og nytt inntak. Slukeevne og effekt er mer enn doblet, slik at mindre vann slippes gjennom demningen ved flomperioder. Årsproduksjonen økes med 105 GWh til 382 GWh. 

Investeringen blir på 1 milliard kroner. Det gamle kraftverket vil gå som normalt i anleggsperioden og tas deretter ut av drift. Nyanlegget innebærer driving av 1 km tunneler i fjellet delvis under E6 og like ved Nordlandsbanen. Det blir ikke oppført ny dam i forbindelse med denne oppgraderingen. Det er sprengt ut 130.000 m3 fjell i forbindelse med oppgraderingen.

Installert effekt er 93,8 MW fra to kaplanturbiner. Årsproduksjon er 375 GWh.

Kraftverket eies og drives av Nord-Trøndelag Elektrisitetsverk.

Referanser

Kilder

 NVE vannkraftdatabase
 NTE Vannkraft
 NVEs utvalgte kulturminner
 Energiteknikk: Investerer en milliard i ny kraftstasjon
 Norconsult: Nye Nedre Fiskumfoss kraftverk
 Namdalsavisa: Nå leveres det strøm fra nytt kraftverk: – Milepæl

Kategori:Vannkraftverk i Trøndelag
Kategori:NTE
Kategori:Kraftverk i Grong
Kategori:Kraftverk etablert i 1946
Kategori:Kraftverk etablert i 2023
Kategori:Namsenvassdraget